ai4bharat/Pralekha huggingface dataset:
आरोग्य आणि कुटुंब कल्याण मंत्रालय
कोविड -19 प्रतिबंधक लसीकरण अद्ययावत माहिती - दिवस 313
भारताच्या एकूण कोविड प्रतिबंधक लसीकरणाने 119 कोटी मात्रांचा महत्वाचा टप्पा ओलांडला
आज संध्याकाळी 7 पर्यंत लसीच्या 79 लाखांहून अधिक मात्रा देण्यात आल्या
नवी दिल्ली, 24 नोव्हेंबर 2021
भारताच्या कोविड -19 प्रतिबंधक लसीकरण व्याप्तीने आज 119 कोटी मात्रांचा  महत्वाचा टप्पा ओलांडला आहे. आज संध्याकाळी 7 वाजेपर्यंत 79 लाखांहून अधिक  लसीच्या मात्रा देण्यात आल्या आहेत. आज रात्री उशिरा अंतिम अहवाल पूर्ण होईपर्यंत दैनंदिन लसीकरण मात्रांची संख्या वाढण्याची अपेक्षा आहे.
लोकसंख्येच्या प्राधान्य गटांवर आधारित दिलेल्या लसीच्या एकूण मात्रा खालीलप्रमाणे आहेत :
|
|
Cumulative Vaccine Dose Coverage
|
|
HCWs
|
|
1st Dose
|
|
10382852
|
|
2nd Dose
|
|
9435452
|
|
FLWs
|
|
1st Dose
|
|
18377076
|
|
2nd Dose
|
|
16380931
|
|
Age Group 18-44 years
|
|
1st Dose
|
|
448254584
|
|
2nd Dose
|
|
203187817
|
|
Age Group 45-59 years
|
|
1st Dose
|
|
182172173
|
|
2nd Dose
|
|
114506457
|
|
Over 60 years
|
|
1st Dose
|
|
114087445
|
|
2nd Dose
|
|
75993218
|
|
Cumulative 1st dose administered
|
|
773274130
|
|
Cumulative 2nd dose administered
|
|
419503875
|
|
Total
|
|
1192778005
लोकसंख्या प्राधान्य गटांवर आधारित आजची लसीकरणाची कामगिरी खालीलप्रमाणे आहे:
|
|
Date: 24th November, 2021 
|
|
HCWs
|
|
1st Dose
|
|
120
|
|
2nd Dose
|
|
8525
|
|
FLWs
|
|
1st Dose
|
|
218
|
|
2nd Dose
|
|
18805
|
|
Age Group 18-44 years
|
|
1st Dose
|
|
1500756
|
|
2nd Dose
|
|
4093928
|
|
Age Group 45-59 years
|
|
1st Dose
|
|
376731
|
|
2nd Dose
|
|
1156228
|
|
Over 60 years
|
|
1st Dose
|
|
236620
|
|
2nd Dose
|
|
573872
|
|
1st Dose Administered in Total
|
|
2114445
|
|
2nd Dose Administered in Total
|
|
5851358
|
|
Total
|
|
7965803
देशातील सर्वात असुरक्षित लोकसंख्या गटांचे कोविड -19 पासून संरक्षण करण्याचे साधन म्हणून लसीकरण केले जात असून याचा सर्वोच्च स्तरावर नियमितपणे आढावा घेतला जात आहे आणि देखरेख ठेवली जात आहे.
G.Chippalkatti/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 147
रसायन आणि खते मंत्रालय
प्रधानमंत्री भारतीय जनौषधी परियोजने  अंतर्गत 'स्वास्थ के सिपाही' रूग्ण आणि ज्येष्ठ नागरिकांना अत्यावश्यक सेवा आणि औषधांचे घरपोच वितरण
नवी दिल्ली, 7 एप्रिल 2020
प्रधानमंत्री जन औषधी केंद्राचे “स्वास्थ के सिपाही” या नावाने प्रसिद्ध औषधविक्रेते, भारत सरकारच्या प्रधानमंत्री जनौषधी परीयोजने  अंतर्गत रुग्णांच्या आणि ज्येष्ठ नागरिकांच्या घरी अत्यावश्यक सेवा आणि औषधे वितरीत करतात. प्रधानमंत्री जन औषधी केंद्राचा  एक भाग म्हणून काम करत असतानाच, कोरोना साथीच्या आजाराशी लढा देण्यासाठी हे स्वास्थ के सिपाही देशातील सामान्य नागरिक आणि ज्येष्ठ नागरिकांना परवडणाऱ्या दरात चांगल्या दर्जाची जेनेरिक औषधे उपलब्ध करून आवश्यक सेवा वितरीत करतात. यामाध्यमातून ते सरकारच्या सामाजिक अंतराच्या उपक्रमाला पाठबळ देत आहेत.
पीएमजेके, भारत सरकारच्या रसायन आणि खत मंत्रालय, औषधनिर्मिती विभागांतर्गत कार्यरत भारतीय फार्मा पीएसयुएस ब्युरो द्वारे हा उपक्रम राबविला जात असून गरजवंताला दर्जेदार आणि परवडणारी आरोग्य सेवा पुरविणे हा याचा उद्देश आहे. सध्या देशभरातील 726 जिल्ह्यांमध्ये 63000 पीएमजेके कार्यरत आहेत.
कोरोना विषाणूचा प्रसार थांबविण्यासाठी संपूर्ण देशभरात 14 एप्रिल 2020 पर्यंत 21 दिवसांचा लॉकडाऊन पुकारण्यात आला आहे.
अशावेळी, अत्यावश्यक औषधे उपलब्ध करून ती गरजू लोकांच्या घरापर्यंत पोहोचवण्यामध्ये सर्व पीएमजेएकेएस महत्वाची भूमिका बजावतात. एका “स्वास्थ के सिपाही” ने त्याला आलेला अनुभव सांगितला, बीपीपीआय ने नुकतीच याबाबत माहिती दिली. पीएमबीजेके, पहाडिया, वाराणसी येथे एका वृद्ध महिलेने फोन करून मदत मागितली. औषधविक्रेत्याच्या म्हणण्यानूसार ती महिला वाराणसी येथे तिच्या पती सोबत एकटीच राहते आणि तिची दैनंदिन औषध संपली होती. या औषधांचे नियमित सेवन करणे तिच्या शारीरिक आरोग्यासाठी फार गरजेचे होते. तो औषध विक्रेता स्वतःला त्या दांपत्याला मदत करण्यापासून थांबवू शकला नाही. त्या महिलेने सांगितल्या प्रमाणे त्याने सर्व औषधे गोळा केली आणि तो ती औषधे त्यांच्या घरी पोहोचवण्यासाठी निघाला. तेव्हापासून आमचा हा औषध विक्रेता आजारी आणि वृद्धांच्या घरी औषध पोहोचवत आहे.
गुरूग्राममधील एक केंद्रीय गोदाम, गुवाहाटी आणि चेन्नई येथे दोन प्रादेशिक गोदामे आणि सुमारे 50 वितरक देशभरातील सर्व केंद्रांना औषधांचा अतिरिक्त पुरवठा करण्याच्या दिशेने काम करत आहेत. औषधाचा पुरवठा नियंत्रित करण्यासाठी, साठा संपण्याची कोणतीही परिस्थिती उद्भवू नये म्हणून एसएपी आधारित एन्ड टू एन्ड पॉईंट ऑफ सेल्स सॉफ्टवेअर विकसित करण्यात आले आहे. सर्वसामान्य नागरिकांना निकटचे जनौषाधी केंद्र शोधण्यासाठी आणि औषधांच्या किंमतीसह त्यांची उपलब्धता तपासण्यासाठी “जन औषधी” हे मोबाईल अॅप्लीकेशन उपलब्ध आहे. हे अॅप गूगल प्ले स्टोअर व आय-फोन स्टोअर वरून डाउनलोड करता येईल.
लॉकडाउन काळात, लोकांना कोरोना विषाणू पासून स्वतःचे रक्षण करण्यास मदत होईल यासाठी प्रधानमंत्री भारतीय जनौषधि परियोजन  त्यांच्या सोशल मीडिया प्लॅटफॉर्मवर माहिती पोस्टद्वारे जनजागृती करीत आहे. आपण फेसबुक, ट्विटर, इन्स्टाग्राम इत्यादी सोशल मिडीयावर आम्हाला @pmbjpbppi द्वारे फॉलो करून ताजी माहिती मिळवू शकता.
B.Gokhale/ S.Mhatre/D.Rane
(
मंत्रिमंडळ
भारत आणि रशिया यांच्यातल्या रेल्वे क्षेत्रातल्या सामंजस्य कराराला मंत्री मंडळाची मंजुरी
भारतीय रेल्वे मंत्रालया अंतर्गत येणाऱ्या आरेखन संशोधन आणि मानके संस्था आणि रशियामधली रेल्वे संशोधन संस्था तसेच रशियाची माहिती तंत्रज्ञान विषयक संशोधन, सिग्नल आणि रेल्वे वाहतूक संदेश संस्था यांच्यातल्या सहकार्य कराराची, पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्री मंडळाच्या बैठकीत माहिती देण्यात आली.
या सामंजस्य करारामुळे, माहिती, तज्ञांच्या बैठका,चर्चासत्र,तांत्रिक भेटी तसच संयुक्त मान्यता असलेल्या सहकार्य प्रकल्पांची अंमलबजावणी याबाबत आदान प्रदान सुलभ होणार आहे.
एप्रिल 2019 मधे या सामंजस्य करारावर स्वाक्षऱ्या करण्यात आल्या होत्या.
संरक्षण मंत्रालय
चांदीनगर इथल्या गरुड पलटण प्रशिक्षण केंद्रात  बेरेट संचलन सोहळा संपन्न
हवाई दलाच्या ‘गरुड’ या विशेष दलातील कमांडोंचे प्रशिक्षण यशस्वीरित्या पूर्ण झाल्याच्या निमित्ताने, आज हवाई दलाच्या चांदीनगर इथल्या गरुड पलटण प्रशिक्षण केंद्रात  बेरेट संचलन सोहळ्याचे आयोजन करण्यात आले होते. अतिविशिष्ट सेवा पदक, विशिष्ट पदक, विशिष्ट सेवा पदक प्राप्त एयर मार्शल सूरत सिंग हे या संचनाचे परीक्षण अधिकारी म्हणून उपस्थित होते.
'गरुड' कमांडोंनी आपले प्रशिक्षण यशस्वीरित्या पूर्ण केल्याबद्दल परीक्षण अधिकाऱ्यांनी त्यांचे अभिनंदन केले. जगभरातील बदलत्या सुरक्षाविषयक परिस्थितीशी जुळवून घेण्यासाठी, कठोर प्रशिक्षण आणि विशेष दलांसाठीची कौशल्य वृद्धींगत करण्याच्या महत्वावर त्यांनी भर दिला. यशस्वी गरुड प्रशिक्षणार्थींना त्यांनी मरून बेरेट, गरुड प्राविण्य बिल्ला  तसेच विशेष दलाची नामपट्टी प्रदान केली. यावेळी त्यांनी गुणवंत प्रशिक्षणार्थींना चषकही प्रदान केले. एअर कॅडेट विक्रम डावर यांना सर्वोत्कृष्ट अष्टपैलू कामगिरीसाठीचा चषक प्रदान करण्यात आला.
या सोहळ्यात गरुड कमांडोंनी युद्धातील गोळीबार कौशल्य, अपहरण पीडितांची सुटका, गोळीबार कौशल्य प्रात्यक्षिक/ फायरिंग ड्रिल, प्राणघातक स्फोटकांचा वापर , अडथळे ओलांडण्याचे कौशल्य प्रात्यक्षिक, भिंतीवर उभ्याने चढाई, स्लिटरिंग, दोरखंडाने डोंगर चढाई, आणि लष्करी मार्शल आर्टची प्रात्यक्षिके दाखवली.
मरून बेरेट संचलन सोहळा म्हणजे कमांडोंच्या क्षमतेची कसोटी पाहणाऱ्या प्रशिक्षणाची सांगता आहे. हे प्रशिक्षण यशस्वीरित्या पूर्ण केलेल्या नव्या प्रशिक्षणार्थींचा एलीट गरुड फोर्स मध्ये समावेश केला जातो. यामुळे भारतीय हवाई दलाच्या क्षमतेतही स्वाभाविकपणे वृद्धी होत असते.
आयुष मंत्रालय
स्ट्रॅटेजिक पॉलिसी युनिट: आयुष क्षेत्राला भविष्यात सज्ज करण्यासाठी आयुष मंत्रालयाने हाती घेतलेल्या उपाययोजनांपैकी एक
आयुष क्षेत्राची नियोजित आणि पद्धतशीर वाढ सुलभ करण्यासाठी आयुष मंत्रालय आणि मेसर्स इनव्हेस्ट इंडिया “स्ट्रॅटेजिक पॉलिसी अँड फॅसिलिटेशन ब्युरो ” नावाचे एक धोरणात्मक युनिट स्थापन करण्यासाठी सहकार्य करणार आहे. आयुष क्षेत्राच्या हितधारकांसाठी भविष्यातील दिशा आखण्यासाठी मंत्रालयाने सुरू केलेल्या विविध उपायांपैकी हे एक आहे.
एसपीएफबीची स्थापना हे एक दूरदर्शी पाऊल आहे जे आयुष प्रणालीला भविष्यासाठी सज्ज बनवेल. हा विभाग मंत्रालयाला सामरिक आणि धोरणात्मक उपक्रमात मदत करेल ज्यामुळे या क्षेत्राच्या पूर्ण क्षमतांचा वापर होऊन विकास आणि गुंतवणूकीला चालना देण्यास मदत होईल. कोविड -19 महामारी जगभरातील लोकांच्या आरोग्यविषयक वर्तनांमध्ये अमिट छाप सोडत आहे.
या प्रकल्पातील भागीदार म्हणून मे. इन्व्हेस्ट इंडिया या ब्युरोची कार्य योजना तयार करण्यासाठी आणि त्याच्या अल्प आणि दीर्घ मुदतीची उद्दिष्टे आखण्यासाठी मंत्रालयाला मोठ्या प्रमाणात सहकार्य करेल. इन्व्हेस्ट इंडिया आयुष मंत्रालयाच्या योजनांची अंमलबजावणी करण्यासाठी उच्च प्रशिक्षित आणि तज्ञ संसाधने तैनात करेल.
एसपीएफबीमार्फत राबवल्या जाणार्या उपक्रमांमध्ये पुढील गोष्टींचा समावेश असेलः
ज्ञान निर्मिती आणि व्यवस्थापन,
सामरिक आणि धोरण आखणीत समर्थन,
राज्य पॉलिसी बेंच मार्किंगः भारतातील आयुष क्षेत्राबाबत समान मार्गदर्शक तत्त्वे/नियम तयार करणे
गुंतवणूक सुविधा: गुंतवणूकीची प्रकरणे आणि सामंजस्य करारांचा पाठपुरावा आणि सुविधा पुरवणे आणि विविध विभाग, संघटना आणि राज्य यांच्यात समन्वय.
समस्या निवारण : इन्व्हेस्ट इंडिया कंपन्या व इतर संस्थांसह राज्य व इतर उप-क्षेत्रांमधील समस्येच्या निराकरणाबाबत काम करेल.
ब्यूरोच्या काही विशिष्ट कार्यक्रमांमध्ये आंतर-मंत्रालयीन गटांसाठी प्रकल्प देखरेख, कौशल्य विकास पुढाकार, सामरिक बुद्धिमत्ता संशोधन युनिट स्थापन करणे आणि नाविन्यपूर्ण कार्यक्रमांचा समावेश आहे.
आयुष मंत्रालय गुंतवणूकीचे प्रस्ताव, समस्या आणि प्रश्नांना उत्तर देण्यात ब्यूरोला मदत करेल आणि नियुक्त केलेल्या कामांसाठी इन्व्हेस्ट इंडियाला निधी पुरवेल. उद्योग संघटना, मंत्रालयाच्या संलग्न संस्था आणि उद्योग प्रतिनिधीत्व यासारख्या विविध हितधारकांशी संबंध स्थापित करण्यात मंत्रालय ब्यूरोला मदत करेल.
संपूर्ण क्षेत्रासाठी आयुष ग्रिड नावाची सर्वसमावेशक आयटी कणा स्थापन करणे, आयुष शिक्षणाला आधुनिक धर्तीवर सुलभ बनवणे, निदान व संज्ञेसाठी आयुष प्रणालीची जागतिक मानके विकसित करणे यामध्ये एसपीएफबी ही नवीन सेवा आहे. 21 व्या शतकात आयुष यंत्रणेला आरोग्य सेवांच्या केंद्रस्थानी जाण्यास सक्षम करण्यासाठी मंत्रालयाने सुरू केलेले आयुष औषध नियंत्रण व्यवस्था अंमलबजावणीच्या टप्प्यात आहे.
2014 मध्ये सात आयुष प्रणालींसाठी स्वतंत्र मंत्रालय तयार केल्यामुळे या भारतीय औषधी यंत्रणा गतीमान वाढीच्या मार्गावर आहेत. त्यानंतरच्या सहा वर्षांत भारतातील सार्वजनिक आरोग्याच्या अनेक दीर्घकालीन आव्हानांना तोंड देण्यासाठी अभूतपूर्व प्रमाणात याची क्षमता दिसून आली. या काळात आयुष क्षेत्रावरील विविध अभ्यासावरून आणि अहवालातून पुढे आलेले चित्र हे दर्शवते की आरोग्याची समाधानकारक पातळी कायम राखण्याच्या त्यांच्या प्रयत्नात आयुष प्रणालीचे परवडणारे आणि सहज उपलब्ध औषधे समाजातील मोठ्या घटकांसाठी एक वरदान आहे.
आरोग्य आणि कुटुंब कल्याण मंत्रालय
विदर्भातील गरीब जनतेला सर्व प्रकारच्या अत्याधुनिक उपचार सेवा मिळण्यासाठी एम्स नागपूरची स्थापना - केंद्रीय मंत्री नितीन गडकरी
असोपीकॉन या एम्स नागपूरमध्ये आयोजित पहिल्या आंतरराष्ट्रीय परिषदेचे गडकरींच्या हस्ते उद्घाटन
नागपूर, 15 ऑक्टोबर 2022
विदर्भातील गरीब जनतेला सर्व प्रकारच्या अत्याधुनिक उपचार सेवा आणि आरोग्य निगडित सोईसुविधा मिळाव्या यासाठी केंद्र सरकार प्रयत्नशील असून याच प्रयत्नातून एम्स नागपूरची स्थापना झालेली असल्याचे प्रतिपादन केंद्रीय रस्ते वाहतूक महामार्ग मंत्री नितीन गडकरी यांनी आज नागपुरात केले.
नागपूरच्या मिहान येथील अखिल भारतीय आर्युविज्ञान संस्था - एम्सच्या फिजीओलॉजी  विभागाद्वारे 12 ते 16 ऑक्टोबर दरम्यान' असोसिएशन ऑफ फिजीओलॉजिस्ट ऑफ इंडिया - असोपीआय' या संघटनेव्दारे आठव्या ‘असोपीकॉन -2022 ’ या आंतरराष्ट्रीय परिषदेचे आयोजन करण्यात आले असून नितीन गडकरी यांच्या हस्ते या परिषदेचे उद्घाटन करण्यात आले त्यावेळी ते बोलत होते. यावेळी रामटेकचे खासदार कृपाल तुमाने, एम्स पटनाचे कार्यकारी संचालक श्री.जी.के.पाल, किंग जॉर्ज मेडिकल कॉलेजचे मुख्य प्राचार्य श्री. नरसिंग वर्मा आणि परिषदेच्या आयोजन अध्यक्षा डॉ . मृणाल फाटक , एम्सच्या संचालिका डॉ. विभा दत्ता उपस्थित होत्या.
नागपूर नजीकचे इतर राज्य सुद्धा उपचार सेवेसाठी नागपूर येथील आरोग्य सेवेवर अवलंबून आहेत. थॅलीसिमिया, सिकलसेल, बोन मॅरो यासारख्या आजारासाठी एम्स नागपूरमध्ये निदान व्हावे आणि याचा लाभ विदर्भातील जनतेला व्हावा यासाठी एम्स नागपूर आग्रही असायला हवे. यकृत, हृदय, किडनी प्रत्यारोपणाची सुविधा एम्स नागपूर मधे उपलब्ध होऊन अवयव प्रत्यारोपण संबधी जनजागृती होणे आवश्यक आहे. या विषयावर विस्तृत संशोधन आणि उत्तम यंत्रणा स्थापित होणे आवश्यक असल्याचे गडकरी यांनी सांगितले.
डॉक्टरांची कमतरता हा एक गंभीर विषय असून देशात वैद्यकीय महविद्यालयाची संख्या वाढली तर या समस्येला आटोक्यात आणता येईल.मागास क्षेत्रात आरोग्य सुविधा पुरविणे गरजेचे असून गरीब जनतेला माफक दरात ह्या अत्याधुनिक सेवा मिळायला हव्यात अशी अपेक्षाही त्यांनी व्यक्त केली.
उत्कृष्ट उपचार सेवेसाठी नागपूर एम्स सदैव आग्रही असून या परिषदेचा पुरेपूर फायदा विद्यार्थी, तज्ञ यांना होईल असा विश्वास एम्स नागपूरच्या संचालिका  डॉ. विभा दत्ता यांनी व्यक्त केला.
असीपीकॉन परिषदेविषयी :
12 ते 16 ऑक्टोबर दरम्यान आयोजित आठव्या ‘असोपीकॉन -2022’ या परिषदेची संकल्पना ‘व्यक्ती, विद्यार्थी, रुग्ण यांच्यासाठी फिजिओलॉजीच्या क्षेत्रातील दृष्टीकोन’ अशी असून परिषदेमध्ये आंतरराष्ट्रीय स्तरावरील तज्ञ फिजिओलॉजीसंदर्भातील विविध शैक्षणिक पैलूंवर मार्गदर्शन करणार आहेत. चार दिवस चालणा-या या परिषदेदरम्यान शरीरविज्ञानाशी संबंधित उपकरणांचे स्टॉल्स देखील लागले आहेत . यामाध्यमातून पदवीधर तसेच पदव्युत्त्तर विद्यार्थ्यांना त्यांचे संशोधन सादर करण्याकरिता एक मंच उपलब्ध होणार असून सुमारे 100 शोधपत्र या परिषदेदरम्यान सादर होत आहेत . परिषदेकरीता देश विदेशातून सुमारे 300 प्रतिनिधींनी सहभागी नोंदणी केली असल्याची माहिती आयोजन अध्यक्षा डॉ. फाटक यांनी दिली आहे.PIB Nagpur | S.Rai/D.Wankhede/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 91
ऊर्जा मंत्रालय
विश्वचषक स्पर्धेच्या तिसऱ्या टप्प्यासाठी भारतीय तिरंदाज पॅरिसला रवाना होण्यासाठी सज्ज
देशभरात तिरंदाजीच्या सर्वांगीण विकासासाठी एनटीपीसी लिमिटेडची तिरंदाजी संघटनेबरोबर  भागीदारी
नवी दिल्ली, 9 जून 2021
17-19 जून 2021 दरम्यान टोकियो ऑलिम्पिक स्पर्धेचे अंतिम पात्रता सामने 20-28 जून 2021 दरम्यान होणाऱ्या विश्वचषक स्पर्धेच्या तिसऱ्या टप्प्यातील सामन्यांमध्ये सहभागी होण्यासाठी भारतीय तिरंदाज दीपिका कुमारी, कोमलिका बारी, अंकिता भाकत आणि मधु वेदवान आणि द्रोणाचार्य पुरस्कार विजेती पूर्णिमा महातोसह नऊ सदस्यीय महिला तिरंदाजी संघ आज पॅरिसला रवाना होत आहे.
भारताची सर्वात मोठी एकात्मिक उर्जा कंपनी एनटीपीसी लिमिटेडने भारतीय तिरंदाजी संघटनेबरोबर  देशभरात तिरंदाजीचा सर्वांगीण विकास आणि जागतिक व्यासपीठावर भारतीय तिरंदाजीला प्रोत्साहन देण्यासाठी भागीदारी केली आहे.
एनटीपीसीचे संचालक  दिलीप कुमार पटेल यांनी भारतीय तिरंदाजी संघाला हार्दिक शुभेच्छा दिल्या आहेत.
नेदरलँड्स मधील जागतिक अजिंक्यपद स्पर्धेत उत्कृष्ट कामगिरी करून भारताला सांघिक रौप्यपदक मिळवून देणाऱ्या तिरंदाज अतनु दास, तरुणदीप राय आणि प्रवीण रमेश जाधव यांचा पुरूष रिकर्व्ह संघ विश्वचषक स्पर्धेत भाग घेण्यासाठी पॅरिसला रवाना होत आहे.
अलिकडच्या काळात भारतीय तिरंदाज दीपिकाकुमारी, अतानू दास, अंकिता भाकत आणि कोमलिका बारी यांनी ग्वाटेमाला येथील तिरंदाजी जागतिक स्पर्धा  दरम्यान उत्कृष्ट कामगिरी बजावली होती. महिलांच्या व पुरुषांच्या वैयक्तिक रिकर्व्ह इव्हेंटमध्ये दीपिकाकुमारी व अतानू दास यांनी आपापल्या गटात सुवर्णपदक जिंकले होते.
भारताच्या विकासाला समर्थन देण्याव्यतिरिक्त, एनटीपीसी आपल्या समुदाय आणि समाजाच्या समग्र विकासाला मदत करणारा आधारस्तंभ आहे.
S.Tupe/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 146
पंतप्रधान कार्यालय
पंतप्रधानांनी आयआयटी मद्रास येथे ‘बंदरे, जलमार्ग आणि किनारे’ यांच्यासाठी उपयुक्त तंत्रज्ञान केंद्राच्या उद्घाटनाचे केले स्वागत
केंद्रीय मंत्री सर्बानंद सोनोवाल यांच्या हस्ते चेन्नई, येथील आयआयटी एम  डिस्कव्हरी कॅम्पस येथे बंदरे, जलमार्ग आणि किनारे  संशोधनात उपयोगी ठरणाऱ्या राष्ट्रीय तंत्रज्ञान केंद्राचे उद्घाटन झाले.
आयआयटी चेन्नईमध्ये सागरमाला कार्यक्रमांतर्गत, 77 कोटी रुपये खर्चून या राष्ट्रीय तंत्रज्ञान केंद्राची  स्थापना करण्यात आली आहे. हे सर्वांसाठी आदर्श ठरेल असे केंद्र असून, वैज्ञानिक आधार, शिक्षण, स्थानिक, प्रादेशिक, राष्ट्रीय आणि आंतरराष्ट्रीय स्तरावर व्यावहारिक संशोधन आणि तंत्रज्ञान हस्तांतरण याद्वारे सागरी क्षेत्रातील आव्हानांना तोंड देण्यासाठी सहाय्यभूत ठरेल.
पंतप्रधानांनी ट्विट केले आहे :
“आयआयटी चेन्नई मधील NTCWPC देशाच्या सागरी क्षेत्राच्या वृद्धीला अधिक बळकट करेल.”
पंतप्रधान कार्यालय
पंतप्रधान नरेंद्र मोदी यांची महात्मा गांधी आणि लाल बहादुर शास्त्री यांना त्यांच्या जयंती निमित्त भावपूर्ण श्रद्धांजली
नवी दिल्ली, 2 ऑक्टोबर 2018
पंतप्रधान नरेंद्र मोदी यांनी राष्ट्रपिता महात्मा गांधी आणि पूर्व पंतप्रधान लाल बहादूर शास्त्री यांच्या जयंती निमित्त भावपूर्ण श्रद्धांजली अर्पण केली.
“गांधी जयंती निमित्त राष्ट्रपिता महात्मा गांधींना शत्-शत् नमन। आज पासून पुज्य बापूंच्या 150 व्या वर्धापन वर्षाला सुरवात होत असून त्यांच्या स्वप्नांना पूर्ण करण्याची हि एक मोठी संधी आहे.”
“सौम्य व्यक्तिमत्व, कुशल नेतृत्व आणि सशक्त विश्वासाचे प्रतीक असलेल्या लाल बहादुर शास्त्रीजीनां त्यांच्या जयंती निमित्त विनम्र श्रद्धांजलि”, असे पंतप्रधान म्हणाले.
B.Gokhale/P.Malandkar
(Visitor Counter : 58
दूरसंचार आणि माहिती तंत्रज्ञान मंत्रालय
बीएसएनएल गोवा यांच्याकडून लँडलाईन/ब्रॉडबँड जोडणीच्या एफटीटीएच रूपांतरणासाठी मर्यादित कालावधीची सवलत जाहीर
पणजी, 21 सप्टेंबर 2022
भारत संचार निगम लिमिटेड , गोवा यांच्याकडून लँडलाईन ब्रॉडबँड जोडणीच्या एफटीटीमध्ये  रुपांतरणासाठी मर्यादीत कालावधीची सवलत जाहीर करण्यात आली आहे. एफटीटीएचमध्ये रुपांतरीत करणाऱ्या ग्राहकांना 6 महिन्यांपर्यंत दरमहा 200 रुपयांची सूट दिली जाणार आहे. एफटीटीएच जोडणी रुपांतरणानंतरही विद्यमान लँडलाइन क्रमांक कायम राहतील. ज्या ग्राहकांनी आपले लँडलाईन क्रमांक कायमचे बंद केले आहेत त्यांच्यासाठीही ही योजना खुली आहे. बंद जोडण्या पुन्हा सक्रिय करुन फायबर कनेक्शनमध्ये रूपांतरित केले जाऊ शकतात, तसेच पूर्वीचा क्रमांक कायम ठेवता येईल.
फायबर रूपांतरित जोडणी उच्च विश्वासार्हता, जलद सेवा, आणि कमी देखभालीची अशी आहे. अमर्याद व्हॉईस कॉल आणि 300 Mbps पर्यंत हाय स्पीड डेटा अशा सुविधा असणाऱ्या विविध योजना उपलब्ध आहेत. निवडक ओटीटी प्लॅटफॉर्मवर एकत्रित सदस्यता प्रदान करणाऱ्या योजना देखील यात आहेत. बीएसएनल गोवा कार्यालयाला ग्राहकांकडून या योजनेसाठी चांगला प्रतिसाद मिळत आहे. 800 लँडलाईन ग्राहकांनी यापूर्वीच फायबर जोडणी घेतली आहे.
एफटीटीएचसाठी नोडल अधिकाऱ्यांची यादी:

S.Thakur/PM
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 92
संरक्षण मंत्रालय
14545 कि.मी. लांबीच्या 272 रस्त्यांच्या बांधकामासाठी आराखडा तयार
चीन सरहद्दीजवळ वाहतूक संरक्षणासाठी व्यापक उपाय
नवी दिल्ली, 15 जुलै 2019
सरहद्दीजवळ समग्र आणि व्यापकरित्या पायाभूत सुविधांचा विकास केला जात असून सर्व प्रकारच्या हवामान स्थितीत सुरळीतपणे संपर्क राहील आणि संरक्षणसिद्धता वृद्धींगत होईल अशा पद्धतीने रस्ते, रेल्वे मार्ग आणि बोगदे बांधले जात आहेत.
बॉर्डर रोडस् ऑर्गनायझेशनने  या पाच वर्षांसाठी 14,545 किलोमीटर लांबीचे 272 रस्त्यांचे बांधकाम/सुधारणा यासाठी आराखडा तयार केला आहे. त्यापैकी 3323.57 किलोमीटर लांबीचे 61 रस्ते व्यूहरचनात्मक आहे. 2304.65 किलोमीटरच्या रस्त्यांचे काम झाले असून बाकीचे प्रगतीपथावर आहे.
संरक्षण राज्यमंत्री श्रीपाद नाईक यांनी आज राज्यसभेत लेखी उत्तरात ही माहिती दिली.
B.Gokhale/S.Kakade/P.Kor
(Visitor Counter : 44
पंतप्रधान कार्यालय
जी-20 युनिव्हर्सिटी कनेक्ट उपक्रमाच्या अंतिम सत्रात सहभागी होण्यासाठी पंतप्रधानांनी युवा वर्गाला केले आमंत्रित
याबाबत त्यांनी सामायिक केली एक लिंक्डइन पोस्ट
पंतप्रधान नरेंद्र मोदी यांनी युवक युवतींना 26 सप्टेंबर 2023 रोजी होणाऱ्या जी-20 युनिव्हर्सिटी कनेक्ट या उपक्रमाच्या अंतिम सत्रात भाग घेण्याचे आवाहन केले आहे.
त्यांनी "जी 20 युनिव्हर्सिटी कनेक्ट - आपल्या युवा शक्तीला प्रोत्साहन" या शीर्षकाची लिंक्डइन पोस्ट देखील सामायिक केली आहे.
श्री मोदींनी X समाजमाध्यमा वर म्हटले आहे:
"माझ्या तरुण मित्र,-मैत्रिणींनो,
या महिन्याच्या 26 तारखेला होणाऱ्या जी-20 युनिव्हर्सिटी कनेक्ट उपक्रमाच्या अंतिम सत्रात तुम्ही भाग घ्यावा अशी माझी इच्छा आहे. गेल्या वर्षभरात, जी-20 युनिव्हर्सिटी कनेक्ट हा उपक्रम, भारताच्या जी-20 अध्यक्षपदा अंतर्गत लक्ष केंद्रित केलेल्या प्राधान्य क्षेत्रांवर प्रकाश टाकण्यासाठी एक उत्तम मंच म्हणून उदयास आला आहे.
या निमित्ताने वैविध्यपूर्ण मुद्द्यांवर विचारांची जोरदार देवाणघेवाण करण्यासाठी मी उत्सुक आहे.
https://www.linkedin.com/pulse/g20-university-connect-encouraging-our-yuva-shakti-narendra-modi/?published=t. ""
सांस्कृतिक मंत्रालय
वंदे भारतम नृत्य उत्सव-2023 क्षेत्रीय स्तरीय स्पर्धेचे 6 डिसेंबर रोजी नागपूरमध्ये आयोजन
वंदे भारतम नृत्य उत्सव-2023 चे नागपूरमध्ये 6 डिसेंबर रोजी आयोजन करण्यात येणार आहे. केंद्रीय सांस्कृतिक मंत्रालय आणि संरक्षण मंत्रालयाच्या संयुक्त विद्यमाने नृत्य उत्सवाचे आयोजन करण्यात येणार आहे.
स्पर्धेसाठी पहिल्या टप्प्यात कलाकारांची निवड 17 आणि 18 नोव्हेंबर 2022 रोजी पु.ल.देशपांडे महाराष्ट्र कला अकादमी, रवींद्र नाट्य मंदिर, प्रभादेवी, मुंबई येथे करण्यात आली. यात 130 कलाकारांची निवड केली. दुसरा टप्पा सिकंदराबाद येथे 27 नोव्हेंबर रोजी पार पडला. या टप्प्यात 73 कलाकारांची निवड करण्यात आली.
महाराष्ट्र, छत्तीसगढ़, आंध्र प्रदेश आणि तेलंगणा या चार राज्यांतील एकूण 203 कलाकार, 6 डिसेंबर 2022 रोजी आपली कला सादर करतील. याप्रसंगी सांस्कृतिक मंत्रालयाच्या संयुक्त सचिव श्रीमती संजुक्ता मुदगल यांची उपस्थिती असणार आहे.
क्षेत्रीय पातळीवर या स्पर्धेत निवड झाल्यानंतर नृत्य चमू तसेच वैयक्तिक कलाकार दिल्ली येथे आयोजित होणाऱ्या राष्ट्रीय पातळीवरील स्पर्धेत सहभागी होतील. यात निवड झालेल्या कलाकारांना 2023 च्या प्रजासत्ताक दिन सोहळ्यात कलाप्रदर्शनाची संधी मिळेल.
स्पर्धेत लोक नृत्य, आदिवासी नृत्य, शास्त्रीय नृत्य आणि समकालीन नृत्य, फ्यूजन नृत्य यांचा समावेश आहे. स्पर्धेतील कलाकार 17 ते 30 वयोगटातील आहेत. दक्षिण मध्य क्षेत्र सांस्कृतिक केंद्र नागपूर यांनी ही माहिती दिली आहे.
ऊर्जा मंत्रालय
राष्ट्रीय औष्णिक उर्जा महामंडळाचा नेट झिरो हरितगृह वायू उत्सर्जनासाठीचा पथदर्शी आराखडा विकसित करण्यासाठी राष्ट्रीय औष्णिक उर्जा महामंडळाने नीती आयोगासमवेत इरादापत्रावर केली स्वाक्षरी
नवी दिल्ली, 21 जुलै 2022
राष्ट्रीय औष्णिक उर्जा महामंडळाने नेट झिरो हरितगृह वायू उत्सर्जनासाठीचा पथदर्शी आराखडा विकसित करण्यासाठी काल नीती आयोगासमवेत इरादापत्रावर स्वाक्षरी केली. देशाचे उर्जा क्षेत्र हरित क्षेत्र म्हणून उदयाला आणण्यासाठी या निवेदनात दोन्ही संस्थांमधील सहकार्यावर भर देण्यात आला आहे. त्यायोगे वीज निर्मितीसाठी वापरल्या जाणार्या विविध इंधनांच्या मिश्रणात वैविध्य आणण्यासाठी राष्ट्रीय औष्णिक उर्जा महामंडळाचे धोरण आखणे आणि परिणामी कार्बन उत्सर्जनाचे प्रमाण कमी करत 2070 पर्यंत नेट झिरो कार्बन उत्सर्जन गाठण्याच्या भारताच्या प्रयत्नांना पाठिंबा देणे, हा या मागील उद्देश आहे.
कॉप 26 परिषदेत भारत सरकारने घोषित केल्याप्रमाणे ‘पंचामृत’ उद्दिष्ट गाठण्यासाठी नीती आयोग वेगवेगळ्या परिस्थितीत आणि वातावरणात 2070 पर्यंत नेट झिरो हरितगृह वायू उत्सर्जन साध्य करण्यासाठी कार्य करत आहे.
देशाच्या स्थापित निर्मिती क्षमतेच्या 17% क्षमतेसह, राष्ट्रीय औष्णिक उर्जा महामंडळ, देशाच्या उर्जेच्या एकूण आवश्यकतेच्या सुमारे 24% इतक्या उर्जेची पूर्तता करते.
या सहयोगामुळे राष्ट्रीय औष्णिक उर्जा महामंडळ, नीती आयोगाच्या उर्जा तंत्रज्ञांचे खालील बाबतीत सहकार्य घेऊ शकेल
- देशाच्या पंचामृत उद्दिष्टांशी एकरूप असलेल्या नेट झिरो हरितगृह वायू उत्सर्जनासाठीचा पथदर्शी आराखडा विकसित करणे
- उत्सर्जन आणि ऊर्जा  उदाहरण ज्यामध्ये 2030, 2037, 2047 आणि 2070 साठी अनुकूल परिस्थिती विकसित करणे
- राष्ट्रीय औष्णिक उर्जा महामंडळात कार्बन व्यवस्थापन युनिटच्या स्थापनेसाठी कार्बन उत्सर्जन कमी करण्यासाठीच्या सर्व उपक्रमांना एका छत्राखाली आणण्यासाठी सहकार्यN.Chitale/B.Sontakke/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 313
संरक्षण मंत्रालय
संरक्षण राज्यमंत्र्यांनी स्वातंत्र्यदिन सोहळ्याच्या तयारीचा घेतला आढावा
समारंभामध्ये सहभागी होणाऱ्या एनसीसी छात्रांचा स्मृतिचिन्ह देऊन गौरव
नवी दिल्ली, 11 ऑगस्ट 2023
संरक्षण राज्यमंत्री अजय भट्ट यांनी नवी दिल्ली येथील लाल किल्ला प्रांगणामध्ये 77 व्या स्वातंत्र्यदिनाच्या सोहळ्यात सहभागी होणाऱ्या एनसीसी म्हणजेच राष्ट्रीय छात्र सेनेच्या छात्रांना आज मार्गदर्शन केले. देशातील सर्व जिल्ह्यातून या छात्रांची निवड करण्यात आली आहे.
छात्रांना मार्गदर्शन करताना अजय भट्ट म्हणाले की, देशासाठी बलिदान देणारे योद्धे आपल्या सर्वांसाठी नेहमीच प्रेरणास्थान असतील. त्यांनी एनसीसी छात्रांचे भविष्यातील सैनिक असे वर्णन करून, या देशाची एकता आणि अखंडता राखण्यासाठी हे छात्र मजबूत आधारस्तंभ असतील, असे ते म्हणाले.“तुम्ही अमृत काळातील पिढीचे प्रतिनिधित्व करणारे एनसीसी छात्र म्हणून आणि देशातील तरुण पिढी म्हणूनही महत्वाचे आहात. तुमची अमृत पिढी येत्या 25 वर्षात देशाला एका नव्या उंचीवर घेऊन जाईल आणि भारताला स्वावलंबी आणि विकसित करेल,” असे ते म्हणाले.
संरक्षण राज्यमंत्री यांनी पंतप्रधान मोदी यांच्या नेतृत्वाखाली सरकारने देशातील तरुणांसाठी घेतलेल्या पुढाकारांची माहिती दिली. भारतातील तरुणांसाठी नवनवीन मार्ग खुले होत आहेत. भारतातील डिजिटल क्रांती असो, भारतातील स्टार्ट-अप क्रांती असो, नवोन्मेषाची क्रांती असो,या सर्व गोष्टींचा सर्वाधिक फायदा तरुणांना मिळणार आहे. संरक्षण क्षेत्रातील सुधारणांमुळे तरुण पिढीलाही नवीन संधी उपलब्ध होत आहेत,” असे ते म्हणाले.
राज्यमंत्री अजय भट्ट यांनी एनसीसी छात्रांच्या त्यांच्या उत्साहाचे आणि उच्च मनोबलाचे कौतुक केले.
यावेळी संरक्षण राज्यमंत्र्यांनी लाल किल्ल्यावर सुरू असलेल्या स्वातंत्र्य दिनाच्या सोहळ्याच्या तयारीची पाहणी केली आणि एनसीसी छात्र, संबंधित अधिकारी आणि कर्तव्यावर तैनात असलेल्या जवानांच्या प्रयत्नांचे कौतुक केले.
S.Patil/S.Bedekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 62